Maroela Media Top 20: 12 Oktober 2015Anton Myburg se nuwe enkelsnit “Biker Angel”. Foto: Verskaf. In vandeesweek se Top 20 is daar tien snitte wat styg, sewe wat daal, een wat sy posisie behou en twee nuwelinge. Andriëtte behou die eerste plek terwyl André Venter na die tweede plek opskuif. Juanita du Plessis en Pierre Rossouw val uit, en dit is die eerste keer sedert die vrystelling van Juanita se jongste album wat sy nie ‘n snit op die Top 20 het nie. Tiro tree in die 19de plek toe met “Gee my jou hart” en Anton Myburgh se “Biker Angel” is ‘n nuweling in die 17de plek. Jannie en Corlea styg agt plekke met “Alle paaie lei na Rome”, terwyl Die ventertjies, Jannie du Toit en Joe Foster elk vyf plekke daal.